Kayu urip

Kayu urip kang duwé jeneng élmiah Euphorbia tirucali yaiku salah sawijining tanduran perdu kang kalebu famili Euphorbiaceae. Ing basa Indonésia, sinebut uga kanthi jeneng pohon patah tulang. Wit taunan iki duwé galih ngayu, carang akèh, lan tlutuhé putih kaya déné susu. Tetuwuhan iki duwé godhong tunggal kanthi dawa 3–5 mm. Kayu urip duwé kembang majemuk kang warnané jambon. Wohé bundher cilik, ijo lan wijiné soklat atos.

 Ékologi 
Kayu urip sepisanan ditandur ing Amérika tropis lan Hawaii. Ana ing Indonésia, kayu urip dadi tanduran hias ing jero pekarangan. Kadhang kala ditandur ing pot utawa dadi tanduran pager. Thukul kanthi becik ing lemah-lemah entheng, masir lan nggembur. Wiwit saka dhaérah pesisir nganti lemah kang dhuwuré 1200 mèter saka sagara.

 Kandhutan kimia 
jmpl|Wit kayu urip
Kayu urip ngandhut tlutuh kang duwé racun kang bisa nyebabaké ruam kulit (dermatitis) lan bisa nyebabaké keracuan menawa ngonsumsi kang cacahé akéh. Pratandha keracunan yaiku iritasi lambé, gurung lan kejang weteng.

 Deleng uga 
Pandhan eri

Nanas kerang

Woh mangsi

 Rujukan 

Kategori:Tetuwuhan
Kategori:Tetuwuhan mawa racun
Kategori:Tetuwuhan miturut famili